En 26-årig mand fra Brovst i Nordjylland bliver tirsdag stillet for en dommer med krav om fængsling. Manden var først voldelig mod sin jævnaldrende gravide kæreste, dernæst truede han politifolk med en kniv. Nordjyllands Politi i Løgstør oplyser, at den 26-årige bl.a. sparkede sin gravide kæreste i maven og trak hende i håret. Den 26-årige kvinde slap fri og blev hentet af en kammerat, og hun ringede til politiet for at anmelde den voldelige mand. Da betjentede nåede frem til adressen på Østergade i Brovst trak voldsmanden en køkkenknive og truede betjendene. Det lykkedes dem at overtale ham til at lægge kniven, hvorefter han blev anholdt. Kvinden menes ikke at være kommet alvorligt til skade efter overfaldet. Politiet har fået den forklaring på episoden, at det hele begyndte med at den 26-årige havde kastet rundt med parrets fælles hund.

Opsummering:
26-årig mand fra Brovst kræves fængslet for vold og trusler.